Ομάδα εργασίας ΕΛ/ΛΑΚ – «Ανοικτά Μαθήματα»

Στόχος της ομάδας εργασίας «Ανοικτά Μαθήματα» είναι η προώθηση της έννοιας και κουλτούρας ανάπτυξης, διάθεσης, αξιοποίησης ανοικτών μαθημάτων και γενικότερα ανοικτών εκπαιδευτικών πόρων. Η ομάδα εργασίας, συμπληρώνει ενέργειες και δραστηριότητες που πραγματοποιούνται στο πλαίσιο της οριζόντιας δράσης «Κεντρικό Μητρώο Ελληνικών Ανοικτών Μαθημάτων» και των σχετικών ιδρυματικών δράσεων «Ανοικτά Ακαδημαϊκά Μαθήματα».

Στόχοι για το 1ο τρίμηνο:

* Καταγραφή των τάσεων σχετικών με τα Ανοικτά Μαθήματα σε διεθνές, ευρωπαϊκό.
* Kαταγραφή σχετικών δράσεων και προσπαθειών όχι μόνο για την τριτοβάθμια εκπαίδευση αλλά και για τη δευτεροβάθμια και πρωτοβάθμια.
* Οριστικοποίηση των συνεργειών με τις άλλες ομάδες εργασίας της ΕΕΛΛΑΚ.
* Διερεύνηση συνεργασιών της Οριζόντιας Δράσης της GUnet με ΕΕΛΛΑΚ για συμμετοχή σε έργα Erasmus for all.
* Κοινές δράσεις ενημέρωσης με τις ιδρυματικές δράσεις.

Προτεινόμενες συνέργειες με άλλες ομάδες της ΕΕΛΛΑΚ:

* Ομάδα Ανοικτού λογισμικού
* Λογισμικά που διευκολύνουν την ανάπτυξη υλικού για Ανοικτά Μαθήματα. Παράδειγμα: Plugin στο LibreOffice που βοηθούν στο έλεγχο του υλικού όσο αφορά στην προσβασιμότητά του.
* Ομάδα Ανοικτών Δεδομένων
* Τι υπάρχει διαθέσιμο και πως μπορεί να χρησιμοποιηθεί ως πηγή στα Ανοικτά Μαθήματα.
* Διάχυση στους διδάσκοντες.
* Άδειες χρήσης
* Συνέργεια με την οριζόντια δράση στα θέματα αδειών χρήσης.
* Καταγραφή πηγών ανοικτού περιεχομένου και οδηγίες αξιοποίησής του από τους διδάσκοντες στο πλαίσιο των Ανοικτών Μαθημάτων.

Λίγα λόγια για τις σχετικές ακαδημαϊκές δράσεις

Οι σχετικές ιδρυματικές δράσεις έχουν ως στόχο την ανάπτυξη μαθημάτων ανοικτής πρόσβασης από όλους ενώ κινούνται προς την κατεύθυνση χρήσης αδειών χρήσης Creative Commons. Τυπικό παράδειγμα είναι η δράση του Πανεπιστημίου Αθηνών (http://ocw-project.uoa.gr)

Η οριζόντια δράση υλοποιείται από το Ακαδημαϊκό Διαδίκτυο - GUnet (http://[www.gunet.gr](http://www.gunet.gr)) και στοχεύει στην υποστήριξη των ιδρυματικών δράσεων (<http://ocw-project.gunet.gr>). Το Ακαδημαϊκό Διαδίκτυο είναι μέλος του Οpen Courseware Consortium (<http://ocwconsortium.org>).